हम बारात में चलेंगे; राहुल बोले- आपने कह दिया, अब हो जाएगी
RJD Supremo Lalu Prasad Yadav Patna Press Conference Update. Follow Opposition Meeting Latest News, Reports On Dainik Bhaskar (दैनिक भास्कर)
पटना में विपक्षी पार्टियों की बैठक के बाद प्रेस कॉन्फ्रेंस में RJD के राष्ट्रीय अध्यक्ष लालू यादव ने राहुल गांधी से कहा, महात्मा जी शादी तो करिए। दाढ़ी बढ़ाकर कहां घूम रहे हैं। हमारी बात मानिए शादी तो करिए। मम्मी आपकी कहती थीं मेरी बात नहीं मानता है शादी आप लोग करवाइए।
राहुल उनके बीच में बोले- आपने कह दिया तो हो जाएगी। इस पर लालू ने कहा- पक्का करना पड़ेगा।
अभी भी समय बीता नहीं है। शादी करिए हम लोग बारात चलेंगे। आपकी उम्र कहां बीती है। दाढ़ी बढ़ा लिए हैं, अब कटवा लीजिए। नीतीश जी की यह राय है, दाढ़ी छोटा कर लीजिए।
यह बात सुनकर मुख्यमंत्री नीतीश कुमार और कांग्रेस के राष्ट्रीय अध्यक्ष मल्लिकार्जुन खड़गे समेत विपक्ष के सभी नेता हंसने लगे। प्रेस कॉन्फ्रेंस में लालू अपने पुराने अंदाज में दिखे। लालू ने कहा कि राहुल गांधी भारत यात्रा किए, अच्छा काम किए। लोकसभा में भी अडाणी के मामले में अच्छा काम किए।
पूछा-ये 2 हजार का नोट क्यों बंद कर दिया
उन्होंने भाजपा और PM मोदी पर भी निशाना साधा। लालू ने कहा- भाजपा और मोदी का बहुत बुरा होगा। पता नहीं यह दो हजार का नोट क्यों बंद कर दिया। छोटा नोट यही लोग रखे हुए था अब निकाल रहा है। नरेंद्र मोदी उड़-उड़कर चंदन का लकड़ी बांट रहे हैं। अमेरिका ने गोधरा की घटना के बाद नरेंद्र मोदी और अमित शाह को अपना यहां आने से मना कर दिया था। अपने लोगों को भी भारत जाने से भी मना कर दिया था।
देश टूट के करार पर खड़ा है। हम तो भिंडी खरीदने नहीं जाते हैं। मालूम हुआ भिंडी 60 रुपए किलो है। आटा-चावल का भाव आप सबों को मालूम होगा। इस देश में हिंदू-मुस्लिम का नारा देकर हनुमान जी का नाम लेकर चुनाव लड़ते हैं। कर्नाटक में हनुमान जी ऐसा गदा मारे पीठ पर कि राहुल की पार्टी जीत गई। हनुमान जी हमारे साथ हो गए। नल-नील सब को हम जमा कर रहे हैं। इस बार तय है... गए ये लोग।
पटना में हो रही विपक्षी एकता की बैठक से जुड़ी यह खबरें भी पढ़िए...
BJP के खिलाफ 15 विपक्षी दल एकजुट:नीतीश बोले- एकसाथ लड़ने पर सहमति बनी, राहुल ने कहा- सभी पार्टियों में कुछ मतभेद
पटना में विपक्षी पार्टियों की पहली बैठक शुक्रवार को खत्म हो गई है। मुख्यमंत्री आवास 1 अणे मार्ग में ढाई घंटे चली बैठक में 15 पार्टियों के नेता मौजूद रहे। विपक्षी एकता की दूसरी बैठक शिमला में होगी। पूरी खबर पढ़ने के लिए क्लिक करें।
साढ़े सात साल बाद राहुल गांधी पहुंचे सदाकत आश्रम:कहा- भाजपा का मतलब..2-3 लोगों को फायदा, कांग्रेस का मतलब गरीबों को फायदा
राहुल गांधी साढ़े सात साल बाद शुक्रवार को बिहार के प्रदेश कांग्रेस कार्यालय सदाकत आश्रम पहुंचे। राहुल गांधी ने कहा कि अब देश समझ गया है मोदी और भाजपा सिर्फ 2-3 लोगों को फायदा पहुंचाएगी, जबकि कांग्रेस का मतलब गरीबों के लिए काम करना है। पूरी खबर यहां पढ़ें...
कभी बिहारियों को गोबर का कीड़ा कहा...अब आना पड़ा बिहार:बाल ठाकरे ने लिखा था 'एक बिहारी सौ बीमारी'; 15 साल बाद बेटे-पोते आए
बात साल 2008 की है। तब शिवसेना का कोई बंटवारा नहीं हुआ था। उस वक्त शिवसेना प्रमुख बाल ठाकरे जिंदा थे। उन्होंने पार्टी के मुखपत्र 'सामना' के जरिए बिहार के लोगों के खिलाफ जहर उगला था। 'सामना' के संपादकीय लेख में बाल ठाकरे ने बिहारियों को 'गोबर का कीड़ा' कहा था। पूरी खबर यहां पढ़ें...